raasbekkie1: raasbekkie lees Nostradamus en Daily Sun!!!
Posted by edmuse22 at 10:13 AM
Ja werklik! My angs oor uitroeptekens het begin by Terry Pratchett se opmerkings oor die intelligensiekwosiënt wat dienooreenkomstig verlaag soos wat die uitroeptekens vermeerder, veral in sy boek “Maskerade”, waar die beeldskone Christine net in uitroeptekens praat, soos dit iemand betaam wat net halwe selderystokkies eet!
Ek hoop Pratchett sit die aaklige Phantom agter hom wat Christine as sopraan gekies het bo Agnes Nitt, of Perdita, noudat die mensdom Susan Boyle gekies het oor die koppe vna Hollywood moguls wat haar NOOIT ‘n kans sangeres sou gegee het nie. Ek kyk na die YouTube-opname wanneer ek terneergedruk voel en lag heerlik saam met Piers en Simon wanneer die gehoor in vervoering raak.
Ek is nog steeds in vervoering oor die Lelike Eendjie-insident wat sy georkestreer het, en daar is nie genoeg uitroeptekens oo aarde om my vreugde te beklemtoon nie!!?!!!